Diari Oficial de la Generalitat Valenciana


Sumari del DOGV 6953, del 29-01-2013 (2013/671)

RESOLUCIÓ de 14 de gener de 2013, de la Conselleria d'Educació, Cultura i Esport, per la qual s'accepta la donació efectuada per Thomas F. Glick dels fons bibliogràfics de la seua propietat i d'un bust del donant.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6953

Data del DOGV
:   29-01-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/671


Data del document
:   14-01-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 14 de gener de 2013, de la Conselleria d'Educació, Cultura i Esport, per la qual s'accepta la donació efectuada per Thomas F. Glick dels fons bibliogràfics de la seua propietat i d'un bust del donant. [2013/671]  
El senyor Thomas F. Glick ha tingut la generositat d'oferir a la Generalitat, a títol gratuït, la donació de 3.300 exemplars de llibres, fullets i números de publicacions periòdiques, i d'un bust seu, obra d'Enric Monjo.  
D'acord amb l'informe emés per la Direcció General de Cultura, l'esmentada donació és de gran interés per a la Generalitat perquè incrementa el seu patrimoni bibliogràfic i documental.  
L'article 43.1 de la Llei 14/2003, de 10 d'abril, de Patrimoni de la Generalitat, establix que «l'acceptació d'herències, llegats i donacions a favor de la Generalitat correspon a la conselleria competent en matèria de patrimoni quan comprenga béns immobles o títols valors, encara que el testador o donant haja assenyalat un altre òrgan de la Generalitat, sense perjuí que en l'adscripció es tinga en compte la dita voluntat. En el cas que comprenga únicament altres béns mobles, l'acceptació l'acordarà el departament o organisme a què es destinen».  
  
Fent ús de les competències que s'assignen a la Conselleria d'Educació, Cultura i Esport pel Decret 190/2012, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Primer  
Acceptar la donació de Thomas F. Glick dels fons bibliogràfics de la seua propietat, i d'un bust seu, les dades tècniques de la qual es troben en l'expedient. El valor global de l'esmentada donació s'estima en vint-i-sis mil set-cents euros (26.700 €).  
  
Segon  
Esta resolució produirà efectes a l'endemà de la notificació al donant, en els termes que preveuen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 623 del Codi Civil.  
  
  
Tercer  
Esta acceptació serà comunicada a la Conselleria d'Hisenda i Administració Pública.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 8 i 46 de la Llei Reguladora de la Jurisdicció Contenciosa Administrativa, contra este acte, que posa fi a la via administrativa, es podrà recórrer potestativament en reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant de la consellera d'Educació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 14 de gener de 2013.- La consellera d'Educació, Cultura i Esport: María José Catalá Verdet.